2. ลักษณะการประกอบธุรกิจ

1.  ประวัติความเป็นมา

บริษัท ไทยเศรษฐกิจประกันภัย จำกัด (มหาชน) ก่อตั้งเมื่อวันที่ 31 มกราคม พ.ศ. 2485
โดยดำริของ จอมพล ป. พิบูลสงคราม ซึ่งดำรงตำแหน่งเป็นนายกรัฐมนตรีในขณะนั้น
ได้พิจารณาและเล็งเห็นถึงความสำคัญของการมีบริษัทประกันที่เป็นของคนไทย
จึงให้ดำเนินการจัดตั้งบริษัทฯ ขึ้นเพื่อประกอบธุรกิจประกันชีวิตและประกันวินาศภัย
โดยในระยะแรกมีหน่วยงานจากภาครัฐบาลและภาคเอกชนเข้าร่วมถือหุ้น ประกอบด้วย
สำนักงานทรัพย์สินส่วนพระมหากษัตริย์, กลุ่มธนาคารไทยพาณิชย์ และบริษัท ข้าวไทย จำกัด
จากนั้นในปี 2526 บริษัทฯ มีแผนการแยกธุรกิจประกันชีวิตและประกันวินาศภัยออกจากกัน
จึงได้ดำเนินการโอนทรัพย์สินและหนี้สินในส่วนที่เกี่ยวข้องกับการประกันชีวิตให้กับ บริษัท
ไทยเศรษฐกิจประกันชีวิต จำกัด ต่อมาในปี 2529 บริษัทฯ ได้ทำการขายหุ้นทั้งหมดที่ถืออยู่ในบริษัท
ไทยเศรษฐกิจประกันชีวิต จำกัด ออกไป
จึงเหลือแต่การประกอบธุรกิจรับประกันวินาศภัยเพียงอย่างเดียวจนกระทั่งถึงปัจจุบัน

ในปี พ.ศ. 2529 บริษัท ข้าวไทย จำกัด ซึ่งเป็นผู้ถือหุ้นรายใหญ่ได้ขายหุ้นทั้งหมดที่ถือในบริษัทฯ
ให้แก่บริษัท สยามแร่และน้ำมัน จำกัด และได้เปลี่ยนโครงสร้างผู้ถือหุ้น
และการจัดการมาเป็นกลุ่มสยามแร่และน้ำมัน เป็นผู้บริหารตั้งแต่นั้นเป็นต้นมา

บริษัทฯ
ได้รับอนุญาตจากกระทรวงการคลังให้เข้าจดทะเบียนในตลาดหลักทรัพย์แห่งประเทศไทยเมื่อวันที่ 1
มีนาคม 2534 เป็นหลักทรัพย์รับอนุญาต และได้เพิ่มทุนจดทะเบียนตามลำดับ จาก 60 ล้านบาทเป็น
120 ล้านบาท และเพิ่มทุนอีกเป็น 150 ล้านบาท และ 156 ล้านบาท ตามลำดับ บริษัทฯ
ได้ทำการแปรสภาพเป็นบริษัทมหาชนเมื่อวันที่ 1 เมษายน 2536 หลังจากนั้น บริษัทฯ
ได้ดำเนินการเพิ่มทุนเป็นระยะจาก 156 ล้านบาท เป็น 312 ล้านบาท
เพื่อรองรับการใช้สิทธิแปลงสภาพเป็นหุ้นสามัญ TSI-W1 ในปี พ.ศ. 2546
ได้เตรียมเพิ่มทุนจดทะเบียนเป็น 561.6
ล้านบาทเพื่อรองรับการเจริญเติบโตของการแข่งขันในธุรกิจประกันภัย
แต่เนื่องจากฐานะการเงินของบริษัทฯ มีเงินกองทุนที่เพียงพอและแข็งแกร่ง
ไม่จำเป็นต้องมีการระดมทุนเพิ่มอีก จนกระทั่งถึงปี 2547
จึงได้เปลี่ยนแปลงทุนจดทะเบียนและชำระแล้วเป็น 310.3 ล้านบาท ในปัจจุบัน

ตลอดระยะเวลากว่า 67 ปี บริษัทฯ
ได้ดำเนินธุรกิจให้มีความเจริญก้าวหน้าและเติบโตอย่างต่อเนื่อง
โดยมีการเปลี่ยนแปลงและพัฒนาการที่สำคัญในช่วงระยะเวลา 10 ปีที่ผ่านมาของบริษัทฯ
ซึ่งสามารถสรุปได้ดังนี้

+-------+--------------------------------------------------------------+
| ปี     | บริษัทฯ ได้ทำการเพิ่มทุนจดทะเบียน จาก 150 ล้านบาท เป็น 156 ล้านบาท     |
| 2540  |                                                              |
+-------+--------------------------------------------------------------+
| ปี     | บริษัทฯ ได้ติดตั้งระบบ Software Insure/90                          |
| 2541  | เพื่อให้บริการแก่ลูกค้าผู้เอาประกันภัยได้อย่างรวดเร็วและมีประสิทธิภาพ         |
+-------+--------------------------------------------------------------+
| ปี     | บริษัทฯ ได้พัฒนาระบบคอมพิวเตอร์เพิ่มเติม ทำให้สามารถใช้ระบบ Software    |
| 2543  | Insure/90 ได้เต็มระบบ นอกจากนี้ บริษัทฯ                            |
|       | ยังสร้างเครือข่ายเชื่อมโยงไปยังสาขาและศูนย์บริการของบริษัทฯ              |
|       | ที่กระจายอยู่ทั่วประเทศโดยใช้ระบบ Online และ VPN                    |
+-------+--------------------------------------------------------------+
| ปี     | บริษัทฯ ได้เพิ่มทุนจดทะเบียนจาก 156 ล้านบาท เป็น 312 ล้านบาท           |
| 2544  | โดยการออกหุ้นสามัญใหม่จำนวน 15.6 ล้านหุ้น                           |
|       | แบ่งเป็นการเสนอขายให้กับผู้ถือหุ้นเดิมตามสัดส่วนจำนวน 7.8 ล้านหุ้น          |
|       | และรองรับการใช้สิทธิแปลงสภาพของใบสำคัญแสดงสิทธิในครั้งนี้จำนวน 7.8      |
|       | ล้านหุ้น                                                        |
+-------+--------------------------------------------------------------+
| ปี     | บริษัทฯ ครบรอบ 60 ปี แห่งการประกอบการที่มั่นคง และบริการฉันมิตร         |
| 2545  | นับจากวันที่เริ่มก่อตั้งเมื่อ วันที่ 31 มกราคม พ.ศ. 2485 บริษัทฯ             |
|       | ได้จัดกิจกรรมเพื่อสาธารณะตลอดทั้งปีได้แก่ ถวายพระกฐินพระราชทานแด่        |
|       | วัดไตรมิตรวิทยาราม บริจาคโลหิต บริจาคทรัพย์สิ่งของเพื่อการกุศล            |
|       | และกิจกรรมเพื่อผู้ป่วยโรคเอดส์วัดพระบาทน้ำพุ                           |
|       | บริจาคเงินเพื่อก่อสร้างป้อมสัญญาณไฟจราจรบริเวณแยกสาทร                 |
|       | เพื่อประโยชน์แก่เจ้าหน้าที่ตำรวจ และแก่สาธารณชนโดยทั่วไป                |
+-------+--------------------------------------------------------------+
| ปี     | บริษัทฯ ได้ดำเนินการพัฒนาระบบสาระสนเทศคอมพิวเตอร์                   |
| 2546  | โดยนำกล้องดิจิตอลเพื่อใช้ในการถ่ายภาพสินไหมรถยนต์                     |
|       | และสามารถจัดส่งภาพจากทั่วประเทศ                                  |
| ปี     | เข้าสู่ศูนย์ซ่อมรถยนต์ที่ติดตั้งระบบสินไหมรถยนต์ SCS-Services Coordinator  |
| 2547- | Systems เพื่อการจัดอะไหล่ และดำเนินการจัดซ่อมอย่างรวดเร็ว นอกจากนี้     |
|       | บริษัทฯ ยังได้จัดซื้อ เครื่องคอมพิวเตอร์พกพา Note Book                  |
| ปี2548 | เพื่อให้พนักงานสินไหมของบริษัทฯ สามารถจัดส่งข้อมูล                      |
|       | และเรียกดูจาดศูนย์สาระสนเทศของบริษัทฯ ได้ตลอดเวลา                   |
|       | เพื่อการให้บริการแก่ลูกค้าอย่างรวดเร็ว และมีประสิทธิภาพ                  |
|       |                                                              |
|       | บริษัทฯ ได้ทำการเปลี่ยนแปลงทุนจดทะเบียนเป็นทุนจดทะเบียนและชำระแล้วเต็ม   |
|       | 310.3 ล้านบาท แบ่งเป็น 31.03 ล้านหุ้น                              |
|       | นอกจากนี้ยังได้มีการพัฒนาระบบสารสนเทศเพื่อใช้ในการจัดการสินไหมรถยนต์     |
|       | โดยมีการศึกษานำระบบวีดีโอเคลม (V-Claim)                          |
|       | มาใช้ถ่ายทำประกอบการตรวจสอบอุบัติเหตุในสถานที่จริง ซึ่งจะทำให้ลูกค้า       |
|       | และคู่กรณีได้รับความสะดวก รวดเร็ว ในการบริการ                       |
|       | พร้อมกับทำให้การพิจารณาสินไหมของบริษัทฯ เป็นไปอย่างถูกต้อง              |
|       | และมีประสิทธิภาพสูงสุด Top Speed Satisfaction                     |
+-------+--------------------------------------------------------------+
| ปี     | บริษัทฯ ได้พัฒนาการบริหารและจัดการสินไหม แบบ                        |
| 2550  | ให้เกิดต้นทุนที่ต่ำในการจัดการสินไหม ระยะเวลาในการจ่ายสินไหมรวดเร็ว      |
|       | ลดจำนวนสินไหมค้างจ่ายได้เป็นจำนวนมาก                              |
|       | ทำให้การวางแผนทางการเงินเพื่อการลงทุนมีประสิทธิภาพ                   |
|       | ในด้านการขยายงานการรับประกันภัยรายใหญ่ บริษัทฯ                      |
|       | ได้ร่วมรับประกันภัยสนามบินสุวรรณภูมิ ร่วมกับบริษัททิพยประกันภัย จำกัด (มหาชน) |
|       | โดยมีบริษัท ท่าอากาศยานไทย จำกัด (มหาชน) เป็นผู้เอาประกันภัย           |
|       |                                                              |
|       | บริษัทฯ ได้พัฒนาระบบสินไหมในแบบ E-Claims เข้ากับระบบ V-Claims       |
|       | ของบริษัทฯ โดยได้ร่วมกับบริษัท EMCS จำกัด                            |
|       | ที่มีความเชี่ยวชาญในการจัดประมวลผลข้อมูลสินไหมและกำหนดการคุมราคาอะไหล่  |
|       | ค่าซ่อมกับอู่มาตรฐาน และบริษัทจัดจำหน่ายอะไหล่ชั้นนำทั่วประเทศ             |
|       | ในการให้บริการสินไหมออนไลน์ที่เพิ่มช่องทางความสะดวก                   |
|       | สบายให้แก่ผู้เอาประกันภัยที่สามารถจะนำรถเข้าซ่อมได้ทุกอู่ที่มีระบบนี้อยู่ทั่วประเทศ |
|       | โดยบริษัทฯ จะสามารถลดต้นทุนในการควบคุมราคาสินไหม                   |
|       | และยังสามารถสร้างมูลค่าเพิ่มให้แก่การให้บริการของบริษัทฯได้เป็นอย่างดี       |
|       | นอกจากนี้ บริษัทฯ ได้ลงนามในสัญญาร่วมมือทางธุรกิจกับบริษัทหลักทรัพย์เอเชีย    |
|       | พลัส จำกัด (มหาชน)                                             |
|       | ในการจัดการบร                                                 |
|       | ิหารความเสี่ยงภัยและจัดหาประกันภัยให้แก่ทรัพย์สินของลูกค้าบริษัทหลักทรัพย์เอเชีย |
|       | พลัส จำกัด (มหาชน)                                             |
+-------+--------------------------------------------------------------+

ปี 2551 บริษัทฯ ได้รับประกันภัยงานศูนย์การค้าขนาดใหญ่มากที่สุดแห่งหนึ่งจากบริษัท เซ็นทรัลพัฒนา

จำกัด (มหาชน) เป็นกลุ่มธุรกิจที่มีความเชี่ยวชาญในด้านการพัฒนาอสังหาริมทรัพย์ที่ใหญ่มาก

ที่สุดแห่งหนึ่งของประเทศไทย โดยบริษัทฯ ได้รับความร่วมมืออย่างดียิ่งจากผู้รับประกันภัยต่อ

ทั้งภายในประเทศและต่างประเทศ ในการจัดสรรความเสี่ยงภัยในทุนประกันหลายหมื่นล้านบาท

ของโครงศูนย์การค้าหลายแห่ง ได้แก่ โครงการศูนย์การค้าเซ็นทรัลเวิล์ล, ศูนย์การค้าเซ็นทรัล-

แจ้งวัฒนะ, ศูนย์การค้าเซ็นทรัลพัทยาเฟสติวัล เป็นต้น

2.  ภาพรวมการประกอบธุรกิจของบริษัทฯ

บริษัทฯ ประกอบธุรกิจในการรับประกันวินาศภัยทุกประเภท อันได้แก่ การประกันอัคคีภัย

การประกันการขนส่งสินค้าทางทะเล การประกันภัยรถยนต์ และ การประกันภัยเบ็ดเตล็ด
ตลอดระยะเวลาที่ผ่าน

มา พบว่าเบี้ยประกันภัยรับส่วนใหญ่ร้อยละ 80 มาจากการประกันภัยรถยนต์ทั้งประเภทสมัครใจ
และภาคบังคับ

ตาม พรบ. ผู้ประสบภัยจากรถ พ.ศ. 2535 ส่วนที่เหลืออีกประมาณร้อยละ 20
จะมาจากการประกันภัยทรัพย์สิน

ที่นอกเหนือการประกันภัยรถยนต์

ในรอบปี 2551 เป็นปีที่มีความเปลี่ยนแปลงในเชิงโครงสร้างเศรษกิจและการเมืองเป็นอย่างมาก
ภาวะวิกฤตของสถาบันการเงินในต่างประเทศ ส่งผลให้สถาบันการเงินในประเทศต้องมีการปรับตัว
ทำให้การปล่อยสินเชื่อเพื่อการเช่าซื้อรถยนต์และการลงทุนเพื่อสร้างโครงการใหม่ต้องชะลอตัวออกไป
แนวโน้วของเศรษฐกิจชะลอตัวและถดถอยเริ่มปรากฏให้เห็นในช่วงไตรมาสสุดท้ายของปีภาวะการณ์แข่งขันในตลาดประกันภัยมีระดับความรุนแรงเพิ่มมากขึ้น
ทั้งในส่วนของการประกันภัยรถยนต์ และการประกันภัยประเภทอื่น ๆ
ทำให้บริษัทฯต้องใช้นโยบายการรับประกันภัยที่เคร่งครัดเพื่อปรับฐานการรับประกันภัยโดยเน้นคุณภาพของงานมากกว่าปริมาณเบี้ยประกันภัยรับ
สิ้นสุด ณ วันที่ 31 ธันวาคม 2551 มีจำนวน 669.145 ล้านบาท ปรับตัวลดลงร้อยละ 24 จากปี
พ.ศ. 2550

ส่วนของการประกันภัยรถยนต์ภาคบังคับ
ได้รับผลกระทบมากที่สุดเนื่องจากในรอบปีทีผ่านมามีคู่แข่งขันเข้ามาแข่งขันในตลาดเดียวกันจำนวนหลายราย
ทำให้สภาวะการแข่งขันรุนแรง ต้นทุนค่าใช้จ่ายทางการตลาดสูงเกินกว่าที่บริษัทฯ
จะสามารถบริหารความเสี่ยงภัยได้อย่างมีคุณภาพ จึงจำเป็นที่จะต้องรักษางานที่มีคุณภาพ
รวมทั้งมาตรฐานของการรับประกันภัยที่มีระบบและหลักการที่ถูกต้อง
แม้ว่าเบี้ยประกันภัยรับจะลดน้อยลงพอสมควร แต่ก็ถือเป็นโอกาสของบริษัทฯ
ในการขยายงานผ่านช่องทางของสถาบันการเงิน และนายหน้าที่มีประสิทธิภาพมากขึ้น บริษัทฯ
มีแนวโน้มของการทำกำไรได้สูงขึ้นกว่าเดิมค่อนข้างมาก อันเป็นผลมาจากการใช้
ทักษะความรู้ความสามารถในการบริหารจัดการความเสี่ยงภัยที่มีมาตรฐานและเป็นมืออาชีพเพิ่มสูงขึ้น
รวมทั้งประสิทธิภาพความรวดเร็วของกระบวนการบริหารงานภายในที่อาศัยระบบเทคโนโลยีมารองรับการจัดการอย่างต่อเนื่อง
ทำให้ขั้นตอนการปฏิบัติงานต่างๆลดน้อยลง และมีความแม่นยำ ถูกต้อง
ซึ่งก่อให้เกิดการบริหารต้นทุนอย่างคุ้มค่าด้วย และบริษัทฯ
ได้ปรับปรุงวิธีการตั้งสำรองค่าสินไหมเป็นแบบยี่สิบสี่ส่วนรวมทั้งเกณฑ์การสำรองเผื่อหนี้สูญ
และรายการสำคัญทางภาษีเพิ่มขึ้นให้สอดคล้องต่อประกาศของกรมสรรพากร
และปฏิบัติตามกฎเกณฑ์การรับประกันภัยและการลงทุนของคณะกรรมการกำกับและส่งเสริมการประกอบธุรกิจประกันภัย
อย่างเคร่งครัด ทำให้กำไรสุทธิสำหรับปีอยู่ในระดับที่น่าพึงพอใจ

ในส่วนของการบริหารการลงทุนอื่นๆ
บริษัทฯได้ตระหนักถึงความมั่นคงและปลอดภัยในมูลค่าเงินลงทุนที่ได้ใช้ไปในการลงทุน
ซึ่งส่วนใหญ่แล้วบริษัทฯ บริหารเงินสดและเงินลงทุนเพื่อใช้ในการสร้างมูลค่าเพิ่มโดยลงทุนใน
พันธบัตรรัฐบาล ตั๋วเงิน ตราสารหนี้ และ ฝากธนาคาร
รวมทั้งมีเงินลงทุนในตลาดหลักทรัพย์บางส่วน
ทั้งนี้เป็นไปตามกฎระเบียบข้อบังคับของคณะกรรมการกำกับและส่งเสริมการประกอบธุรกิจประกันภัย
ว่าด้วยการลงทุน ซึ่งถือเป็นรายได้ส่วนที่เพิ่มเติมจากรายได้หลักของการประกันภัย

3.  โครงสร้างรายได้

โครงสร้างรายได้ของบริษัทฯ สามารถแบ่งได้เป็น 2 ประเภทหลัก คือ รายได้จากการรับประกันภัย
และรายได้จากการลงทุน โดยมีรายละเอียดดังต่อไปนี้

ประกันภัย และรายได้จากการลงทุน โดยมีรายละเอียดดังต่อไปนี้

( ก) โครงสร้างรายได้แยกตามที่มาของรายได้

  -------------------- -------- -------- ---------- -------- ---------- -------- -------- -------- -------- --------
  ประเภทของรายได้       2547              2548                2549                2550              2551     

                       ล้านบาท   %        ล้านบาท     %        ล้านบาท     %        ล้านบาท   %        ล้านบาท   %

  เบี้ยประกันภัยรับสุทธิ      816.75   96.61    1,022.65   99.17    1,050.05   97.70    826.99   94.57    670.28   94.38

  รายได้จากการลงทุนสุทธิ   27.86    3.30     7.33       0.71     24.14      2.25     47.43    5.42     (2.01)   0.28)

  รายได้อื่นๆ             0.79     0.09     1.26       0.12     0.61       0.05     0.07     0.008    41.96    5.91

  รวมรายได้             845.40   100.00   1,031.24   100.00   1,074.80   100.00   874.49   100.00   710.23   100.00
  -------------------- -------- -------- ---------- -------- ---------- -------- -------- -------- -------- --------

( ข ) โครงสร้างเบี้ยประกันภัยรับ

  ------------------- ---------- -------- ---------- -------- ---------- -------- -------- -------- -------- --------
  ประเภทของรายได้      2547                2548                2549                2550              2551     

                      ล้านบาท     %        ล้านบาท     %        ล้านบาท     %        ล้านบาท   %        ล้านบาท   %

  การประกันอัคคีภัย       57.54      4.93     81.52      5.60     68.77      5.53     30.60    3.7      30.21    4.51

  การประกันภัยขนส่ง      102.76     8.80     95.34      6.55     79.99      6.43     6.34     0.77     3.83     0.57
  และสินค้าทางทะเล                                                                                             

  การประกันภัยรถยนต์     884.56     75.76    1,171.48   80.51    997.78     80.20    776.93   93.95    621.67   92.75

  การประกันภัยเบ็ดเตล็ด   122.65     10.51    106.82     7.34     98.19      7.89     13.07    1.58     14.57    2.18

  รวม                 1,167.51   100.00   1,455.17   100.00   1,244.74   100.00   826.99   100.00   670.28   100.00
  ------------------- ---------- -------- ---------- -------- ---------- -------- -------- -------- -------- --------

4.  เป้าหมายการดำเนินธุรกิจ

บริษัทฯ
ได้ดำเนินการปรับเป้าหมายในการประกอบกิจการให้สอดคล้องต่อความเปลี่ยนแปลงทางธุรกิจ

รวมถึงการปรับองค์การให้ทันสมัย และสอดรับต่อกฎเกณฑ์ กติกา
ที่คณะกรรมการกำกับและส่งเสริมการประกอบธุรกิจประกันภัย
ได้ประกาศใช้ตามหลักการสากลในการประกอบธุรกิจประกันวินาศภัยมาตฐานในนานาชาติให้การยอมรับ
โดยบริษัทฯ
กำหนดเป้าหมายที่ความสำคัญต่อการบริหารความเสี่ยงภัยจากการรับประกันภัยเป็นประการแรก
โดยเน้นการจัดการรับประกันภัยงานที่มีคุณภาพ เบี้ยประกันภัยที่เหมาะสม
และการจัดการประกันภัยต่อไปยังผู้รับประกันภัยต่อที่มีความมั่งคงทางการเงิน
เป้าหมายประการที่สองได้แก่
การเปิดเผยข้อมูลทางการเงินตามมาตรฐานทางบัญชีอย่างถูกต้องและโปร่งใส ให้แก่ผู้มีส่วนได้เสีย
หน่วยงานที่กำกับดูแล

และลูกค้าประชาชนทั่วไปได้รับทราบตลอดเวลา
เพื่อยืนยันการรักษาบรรษัทภิบาลที่ดีของบริษัทจดทะเบียนในตลาดหลักทรัพย์แห่งประเทศไทยประการที่สาม
บริษัทฯ ได้ให้ความสำคัญกับการสร้างและดำรงความมั่นคงแข็งแรงของเงินกองทุน
ตามเกณฑ์ที่หน่วยงานที่เกี่ยวข้องได้กำหนด ไว้อย่างเคร่งครัด
เพื่อความเจริญเติบโตที่แข็งแรงและยั่งยืน

สำหรับวิธีปฏิบัติเพื่อให้บรรลุวัตถุประสงค์ตามเป้าหมายที่ตั้งไว้ บริษัทฯ
เน้นการพัฒนาบุคลากรทั้งพนักงาน ตัวแทนนายหน้าและคู่ค้าทางธุรกิจ
ให้มีความเข้าใจแผนงานและระบบของการรับประกันภัย
ความสำคัญของการให้บริหารแก่ลูกค้าประชาชนและการเชื่อมโยงข้อมูลข่าวสารที่ทันสมัยผ่านระบบสารสนเทศคอมพิวเตอร์ให้มีเครื่อข่ายถึงกัน
และสามารถตรวจสอบรายละเอียดของเงื่อนไขกรมธรรม์รายฉบับ ประวัติลูกค้า
และสถานะทางการเงินที่เกี่ยวข้อง เพื่อประโยชน์สูงสุดที่ล๔กค้าผู้ใช้บริการพึงจะได้รับ
รวมถึงการสื่อสารข้อมูลของบริษัทฯ ไปยังสำนักงานสาขาในส่วนภูมิภาคต่างๆ
เพื่อความสะดวกรวดเร็วในการกำกับดูแลการให้บริการ
และจัดหาเงื่อนไขความคุ้มครองที่เหมาะสมสอดคล้องต่อพื้นที่ทางการตลาด
ซึ่งจะทำให้เกิดความหลากหลายของสินค้าและเป็นทางเลือกแก่ลูกค้าเพิ่มมากขึ้น

บริษัทฯ
ยังคงให้ความสำคัญต่อความทันสมัยและความก้าวหน้าของเทคโนโลยี่ที่มีผลต่อความสำเร็จและการเติบโตขององค์การ
บริษัทฯจึงได้ทำแผนการพัฒนากำหนดกลยุทธ์เทคโนโลยีสารสนเทศ
โดยสร้างวัฒนธรรมใหม่ให้เกิดเป็นองค์กรแห่งความก้าวหน้า Learning and Developing
Organization โดยเน้นบทบาทการทำงานที่เชื่อมโยงให้บุคคลเชื่อมโยงกับกลยุทธ์
เป้าหมายโดยผ่านสื่อสาระสนเทศคอมพิวเตอร์ เน้นกลยุทธ์เชิงรุก (Proactive Strategy)
โดยบุคคลสามารถจัดการสนองตอบความต้องการของลูกค้าทั้งในและนอกสถานที่
ไม่ว่าจะเป็นการรับประกันภัย หรือการจัดการสินไหมผ่านเทคโนโลยีสารสนเทศ
เพื่อความรวดเร็วและมีความแม่นยำสูงในการขยายงานการตลาด

บริษัทฯ มีนโยบายการพัฒนาบุคลากรอย่างต่อเนื่อง
ทั้งการจัดส่งพนักงานเข้าอบรมยังสถาบันประกันภัยไทย
รวมถึงการเข้าร่วมสัมมนาการประกันภัยทั้งในประเทศและต่างประเทศ ซึ่งบริษัทฯ
ได้รับการสนับสนุนเป็นอย่างดีจากบริษัทประกันภัยต่อต่างประเทศ รวมถึงบริษัทนายหน้าระดับโลก
ที่ให้ข้อมูลข่าวสารและความเปลี่ยนแปลงของทิศทางประกันภัย เพื่อบริษัทฯ
สามารถนำมาใช้ในการวางแผนกลยุทธ์ของบริษัทฯ ได้อย่างมีประสิทธิภาพ

บริษัทฯ ให้ความสำคัญกับการใช้ระบบเทคโนโลยีเพื่อการพัฒนากิจการ โดยวางกรอบแนวคิด 3 E
อันได้แก่ E-thinking, E-Planning และ E-doing ให้คิด วางแผน
และลงมือปฏิบัติการโดยเป็นระบบและให้เชื่อมโยงกันด้วยเทคโนโลยี
ให้ข้อมูลข่าวสารเป็นจริงตรงเวลาปัจจุบัน Real Time ลดเอกสาร จนกระทั่งไม่ใช้เอกสาร
(paperless) เพื่อให้บริษัทฯ เป็นสำนักงานทันสมัย มีต้นทุนค่าใช้จ่ายในงานบริหารงานต่ำ
แต่ประสิทธิภาพในการให้บริการสูง Low Cost, High Quality of Service